Keith Hefner. Keith Hefner – nodavlat „Youth Communication“ tashkilotining asoschisi va bosh direktori boʻlib, yoshlar tomonidan va yoshlar uchun jurnal va kitoblar nashr ettirgan. Tashkilot nashrlari orasida Nyu-York shahri oʻsmirlari tomonidan yozilgan "YCteen" (ilgari "New Youth Connections" nomi bilan tanilgan) va farovonlik tizimidagi yoshlar uchun "Represent" (ilgari "Foster Care Youth United" yoki "FCYU") jurnallari bor. Shuningdek, u Michigan shtatidagi yoshlar huquqlari tashkiloti Youth Liberation of Ann Arborning asoschilaridan biridir. Hayoti. Ann-Arbor shahrida oʻsgan Hefner oʻn birinchi sinfda maktab gazetasini direktor senzura qilganini koʻrib, yoshlar yetakchiligidagi media sohasiga qizib qoladi. Tez orada u mahalliy yoshlar faollari uchun "FPS" jurnalini chiqara boshlaydi. 1971–1979-yillarda Hefner yoshlar huquqlari harakatining milliy nashriyotiga aylangan Youth Liberation tashkilotini boshqargan. Youth Liberation Press uning "How to Start a High School Underground Newspaper", "Students and Youth Organizing" va yoshlar huquqlariga oid boshqa kitoblarini nashr ettirgan. 1979-yilda Hefner Nyu-Yorkga koʻchib oʻtadi va Chikagodagi yangi yoshlar gazetasidan ilhomlanib, Youth Communicationni tashkil qiladi. Tan olinishi. Hefner yoshlarni rivojlantirish, farovonlik tizimi va yoshlar yetakchiligidagi media sohalaridagi faoliyati uchun koʻplab mukofotlarga sazovor boʻlgan. 1989-yilda MacArthur Fellowship mukofotini qoʻlga kiritgan. 1986-yilda Kolumbiya universitetida „Nyu-York shahrining kelajagi“ boʻyicha Charles H. Revson stipendiyasi sohibi boʻlgan. 1997-yilda New York Association of Black Journalists tomonidan „Taʼlim sohasidagi ajoyib yutuqlar uchun“ Luther P. Jackson mukofotini olgan.